เรื่องร้องเรียน: มีร้านอาหารกึ่งผับเปิดใหม่บริเวณถนนเลียบคลองสอง แขวงบางชัน เขตคลองสามวา ช่วงใกล้กับบิ๊กซีเลียบคลองสอง มีการใช้เสียงดังมากค่ะ เล่นดนตรีสด เปิดเครื่องเสียงดังรบกวนที่พักอาศัยบริเวณโดยรอบ โดยเริ่มเล่นดนตรีช่วง21.00-02.00น. บางคืนถึงเกือบ04.00น. เสียงดังทั้งคืนทุกคืนจนรบกวนการพักผ่อน มีผลต่อสุขภาพของคนใกล้เคียง รบกวนเร่งตรวจสอบและดำเนินการให้ด้วยค่ะ ขอบคุณค่ะ
การดำเนินการของเจ้าหน้าที่: วันที่ 5 เมษายน 66 สำนักงานเขตคลองสามวา ได้ตรวจสอบและออกแบบตรวจแนะนำให้ร้านสหายกำนันขอรับใบอนุญาตจำหน่ายอาหาร และหามาตรการป้องกันเสียงจากเครื่องขยายเสียง ติดตามตรวจสอบเป็นระยะๆ ทางร้านสหายกำนัน ยังไม่มายื่นขอรับใบอนุญาต  วันที่ 24 สิงหาคม 66 ได้ออกแบบตรวจแนะนำให้ นางสาวทิพรานุช แย้มคำ เจ้าของร้านสหายกำนัน โทร 0889654987 ติดต่อขอรับใบอนุญาตจำหน่ายอาหารและหามาตรการป้องกันเรื่องเสียง และประสาน สน. นิมิตรใหม่ ให้ตรวจสอบสถานประกอบการที่เปิด และหากมีการจำหน่ายเครื่องดื่มแอลกอฮอลเกินเวลา 24.00 น.  มาตรการตามขั้นตอนของกฎหมาย คือ ออกคำสั่งเจ้าพนักงานท้องถิ่นให้แก้ไขหรือระงับการประกอบการ และส่ง สน. นิมิตรใหม่ ดำเนินคดี ฐานประกอบการโดยไม่ได้รับอนุญาต
ความเห็นของผู้แจ้ง: ให้คะแนนที่เจ้าหน้าหน่วยต่างๆประสานงานกันอย่างรวดเร็ว แต่หักคะแนนที่ตำรวจในพื้นที่มาตรวจสอบเรื่องช้าต้องมีการตามเรื่องถึงจะมาและมาเวลาร้านจะปิดแล้วไม่รู้ว่าได้ยินเสียงดังตามที่แจ้งหรือไม่ หรือเจ้าหน้าที่แจ้งแล้วแต่เจ้าของไม่ปฏิบัติตาม เพราะถึงปัจจุบันร้านก็ยังเสียงดังเหมือนเดิมค่ะ
พื้นที่: แขวงบางชัน เขตคลองสามวา กรุงเทพมหานคร